Open Call

για Βοηθούς Σκηνοθέτες, Βοηθούς Παραγωγής, και Βοηθούς Διεύθυνσης Σκηνής

για το Αφιέρωμα στη Χρύσα Σπηλιώτη – Φεστιβάλ Αναλόγιο 2019

Το **Φεστιβάλ Αναλόγιο 2019** υπό την καλλιτεχνική διεύθυνση της Σίσσυς Παπαθανασίου διοργανώνει ένα συγκεντρωτικό **Αφιέρωμα στο συγγραφικό έργο της Χρύσα Σπηλιώτη**. Σε μία ξεχωριστή βραδιά, το **Σάββατο 21 Σεπτεμβρίου 2019**, θα παρουσιαστούν όλα τα έργα της συγγραφέως, σκηνοθετημένα από οκτώ εξέχουσες σκηνοθέτιδες: Μιχαέλα Αντωνίου, Νικόλ Δημητρακοπούλου, Becka McFadden, Μαρία Κατσανδρή, Χρύσα Καψούλη, Ρούλα Πατεράκη, Αναστασία Ρεβή, και Δήμητρα Χατούπη.

Με την παρούσα ανακοίνωση προσκαλούνται θεατρολόγοι, ηθοποιοί και τεχνικοί του θεάτρου που θα ήθελαν να συμμετάσχουν στη διοργάνωση και στην παρουσίαση του Αφιερώματος προκειμένου να σχηματιστεί η ομάδα της υποστήριξης και της ροής. Οι ενδιαφερόμενοι καλούνται να αποστείλουν ένα βιογραφικό και ένα σύντομο σημείωμα εκδήλωσης ενδιαφέροντος, στην ηλεκτρονική διεύθυνση: info@nataliekatsou.com με την αναφορά ‘Αφιέρωμα’ και το όνομά τους στον τίτλο του μηνύματος.

Κάθε θεατρολόγος / βοηθός παραγωγής / βοηθός διεύθυνσης σκηνής, θα ενσωματώνεται σε μία από τις οκτώ ομάδες του Αφιερώματος και θα αποτελεί το σημείο επικοινωνίας με τις υπόλοιπες ομάδες και με την υπεύθυνη του Αφιερώματος.

Η λίστα καθηκόντων που ακολουθεί είναι ενδεικτική. Τα καθήκονται συγκεκριμενοποιούνται και μοιράζονται μεταξύ δύο Βοηθών από την σκηνοθέτιδα. Επίσης, ορισμένοι Βοηθοί Διεύθυνσης Σκηνής θα εστιάσουν στην προετοιμασίας και ομαλή ροή του προγράμματος κατά την ημέρα του Αφιερώματος. Εάν υπάρχει εμπειρία σε κάποιο από τα σημεία που αναφέρονται παρακάτω, παρακαλούμε να σημειωθεί στο σημείωμα εκδήλωσης ενδιαφέροντος.

Δεν προσφέρεται αμοιβή. Το Αφιέρωμα είναι τιμητικό στη μνήμη της Χρύσας Σπηλιώτη και όλοι οι συντελεστές και οι καλλιτέχνες συμμετέχουν εθελοντικά.

Για οποιαδήποτε ερώτηση ή διευκρίνιση, παρακαλώ επικοινωνήστε με την Υπεύθυνη του Αφιερώματος.

Ευχαριστώ.

Θα χαρούμε να λάβουμε τις εκδηλώσεις ενδιαφέροντος.

Ναταλία Κατσού

Σκηνοθέτις- συγγραφέας

Υπεύθυνη Αφιερώματος ‘*Χρύσα Σπηλιώτη*’

για το Φεστιβάλ Αναλόγιο 2019.

**Περιγραφή καθηκόντων:**

**Στάδιο Έρευνας:**

1. Έρευνα ενός από τα έργα της Χρύσας Σπηλιώτη που θα παρουσιαστεί στο Αφιέρωμα και σύνταξη περιεκτικής και σαφούς σύνοψης ανά σκηνή/ ενότητα του κειμένου.

2. Μετάφραση της ανωτέρω σύνοψης στα αγλλικά.

3. Δημιουργία αρχείου PPT για προβολή υπερτίτλων κατά την παρουσίαση (προσφέρεται διδασκαλία και υποστήριξη).

4. Συμμετοχή στην δημιουργία ενός προγράμματος του Αφιερώματος που περιλαμβάνει συνόψεις, συντελεστές, σύντομη δραματουργική ανάλυση κ.α.

**Κατά τη διάρκεια των προβών:**

(Σεπτέμβριος 2019 – ακριβείς ημερομηνίες συμφωνούνται με την κάθε σκηνοθέτιδα ξεχωριστά):

1. Καθήκοντα Βοηθού σκηνοθέτη και Διευθυντή Σκηνής.

Εδώ περιλαμβάνεται και η τήρηση σημειώσεων επί του κειμένου, η υποστήριξη των ηθοποιών κατά την εκμάθηση λόγου, η προετοιμασία του Book με τεχνικές σημειώσεις για τον φωτισμό και τον ήχο και συνεργασία με τον φωτιστή / τεχνικό, η μεταφορά αντικειμένων και κοστουμιών κατά την διάρκεια της πρόβας και η φύλαξή τους μετά το πέρας της πρόβας.

**Κατά την παρουσίαση του Αφιερώματος:**

1. Διεύθυνση Σκηνής: προετοιμασία τη σκηνής (αντικείμενα, κοστούμια κτλ.) πριν την παρουσίαση, και αλλαγή σκηνής μεταξύ παρουσιάσεων.

2. Τεχνική υποστήριξη για τη ροή των υπερτίτλων.